Diari Oficial de la Generalitat Valenciana


Sumari del DOGV 5467, del 09-03-2007 (2007/2903)

RESOLUCIÓ de 31 de gener de 2007, del president de l'Institut Valencià de Cinematografia Ricardo Muñoz Suay (IVAC), per la qual es deixen sense efecte les beques per a l'ampliació i perfeccionament d'estudis audiovisuals per al 2006 de les persones beneficiàries que no han complit les seues obligacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5467

Data del DOGV
:   09-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2903


Data del document
:   31-01-2007

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * ajuda pública
    * assignació per estudis
    * producció audiovisual
    * professió artística
    * suport econòmic
    * professió de la comunicació

Antecedents de fet  
Primer  
Per la Resolució de 15 de març de 2006 del president de l'Institut Valencià de Cinematografia Ricardo Muñoz Suay es convoca un concurs públic per a la concessió de beques per a l'ampliació i perfeccionament d'estudis audiovisuals.  
Segon  
L'objectiu d'estes ajudes és afavorir la formació i el perfeccionament de professionals en el camp audiovisual a la Comunitat Valenciana. L'import destinat a estes ajudes és un màxim de 15.000 Euros.  
Tercer  
D'acord amb la base cinquena de la resolució de convocatòria, la vicepresidenta de l'IVAC va resoldre amb data 12 de juliol de 2006 el nomenament dels membres de la comissió avaluadora per a la valoració de les sol·licituds presentades.   
Quart  
La comissió avaluadora per a la concessió de beques per a l'ampliació i perfeccionament d'estudis audiovisuals es va reunir a la seu de l'IVAC (plaça de l'Ajuntament, 17, València) el 24 de juliol de 2006. Per a la valoració de les sol·licituds la comissió va aplicar els criteris establits en la base cinquena de la resolució de convocatòria, que són els següents:   
a) Currículum acadèmic i professional de la persona sol·licitant (fins a un màxim de 4 punts).  
b) Valoració del curs per al qual se sol·licita l'ajuda i de l'escola on es vol realitzar el curs de formació (fins a un màxim de 6 punts).  
Cinqué  
Vist l'informe de la comissió avaluadora sobre les sol·licituds presentades i la proposta de la vicepresidenta de l'IVAC, d'acord amb les bases de la convocatòria, l'adjudicació de les beques es va resoldre el 15 de setembre de 2006.  
Sisé  
D'acord amb la base sisena de la convocatòria, les persones beneficiàries havien de presentar a l'Institut Valencià de Cinematografia Ricardo Muñoz Suay l'acceptació de la beca concedida. Conclosos els terminis, no havien complit esta obligació les persones beneficiàries següents: Ana María Cárdenas Sánchez, Montse de Mateo Puigmartí, José Manuel Mas Fernández, Freddy Mas Franqueza.   
Fonaments de dret  
Primer  
El president de l'IVAC és l'òrgan competent per a resoldre en virtut de la resolució de convocatòria.  
Segon  
En conseqüència, a la vista de l'informe de l'Institut Valencià de Cinematografia i acceptant la proposta de la vicepresidenta de l'IVAC, d'acord amb les bases de la convocatòria, resolc  
Primer  
De conformitat amb la base sisena de la resolució de convocatòria, deixar sense efecte, per no haver complit les obligacions establides, les ajudes concedides a:  
Nom: Ana María Cárdenas Sánchez. Curs: Màster d'història i estètica cinematogràfica. Universitat de Valladolid. Import de la beca: 230 Euros.  
Nom: Montse de Mateo Puigmartí. Curs: Caracteritzacions protèsiques. FX (Virtual) Argentina. Import de la beca: 240 Euros.  
Nom: José Manuel Mas Fernández. Curs: El guió de la comèdia de situació. EICTV de San Antonio de los Baños (Cuba). Import de la beca: 360 Euros.  
Nom: Freddy Mas Franqueza. Curs: Workshops 1,2,3. EAVE (Luxemburg). Import de la beca: 3.200 Euros.  
D'acord amb el que disposen els articles 107, 116 i 117 de la Llei 30/92, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
València, 31 de gener de 2007.- El President de l'Institut Valencià de Cinematografia Ricardo Muñoz Suay: Alejandro Font de Mora Turón.